Jaak Allik

Jaak Allik (sündinud 8. oktoobril 1946Jaak Allik Eesti Lavastajate ja Dramaturgide Liidu veebisait. Tallinnas) on eesti teatrikriitik,  -juht, lavastaja ja poliitik.

 Haridus 
Jaak Allik on lõpetanud 1965. aastal Tallinna 22. Keskkooli ning 1972. aastal Tartu Riikliku Ülikooli ajaloo-keeleteaduskonna, kus õppis ajalugu ja sotsioloogiat. Tema diplomitöö teema oli "Demokraatiaprobleem Lenini töödes".Margus Mikomägi. Jaak Allik: Eesti peaminister on koosoleku juhataja, mitte peremees Teatritasku.ee. 21.10.2016.

Akadeemiline tegevus
Pärast ülikooli lõpetamist töötas ta kuni 1977. aastani Tartu Riikliku Ülikooli filosoofiakateedris vanemõpetajana. 

 Poliitiline tegevus ja töökohad 
Aastatel 1971–1991 kuulus Jaak Allik NLKPsse, 1994–2002 Eesti Koonderakonda ja 2003–2010 Eestimaa Rahvaliitu. 2010. aasta kevadest on ta Sotsiaaldemokraatliku Erakonna liige.

Aastatel 1977–1981 oli Jaak Allik Eesti NSV Kultuuriministeeriumi Teatrite Valitsuse juhataja, 1988. aastal Eesti NSV Riikliku Kultuurikomitee esimehe esimene asetäitja, 1988–1990 EKP Viljandi Rajoonikomitee esimene sekretär, 1988–1989 Viljandi Maavolikogu esimees.

Aastatel 1990–1992 oli Jaak Allik Eesti Vabariigi Ülemnõukogu liige.

1995. aasta Riigikogu valimistel valiti Jaak Allik Koonderakonna ja Maarahva Ühenduse nimekirjas VIII Riigikogu liikmeks. 17. aprillil 1995 asus ta aga tööle ministrina Tiit Vähi teises valitsuses. Ta jätkas samal ametikohal ka Tiit Vähi kolmandas valitsuses. Kui 1. jaanuaril 1996 kultuuri- ja haridusministeerium lahutati, sai Jaak Allikust kultuuriminister. Eesti kultuuriminister oli ta ka Mart Siimanni valitsuses, st kuni 1999. aastani.Varasemad valitsused. Vabariigi Valitsuse veebisait.

Aastatel 1999–2001 oli Jaak Allik Viljandi abilinnapea. 

2003. aasta Riigikogu valimistel valiti Jaak Allik Järva- ja Viljandimaa valimisringkonnast Eesti Rahvaerakonna nimekirjas X Riigikogu liikmeks. Riigikogu liikmena oli ta ainus, kes 14. oktoobril 2006 hääletas vastu Toomas Hendrik Ilvese algatusele vabastada Tarmo Kõuts kaitseväe juhataja ametist."Kes? Mis? Kus?" 2008, lk. 98

2011. aasta Riigikogu valimistel kandideeris Jaak Allik Ida-Virumaa valimisringkonnas Sotsiaaldemokraatliku Erakonna nimekirjas. Ta sai 1518 häält ja pääses XII Riigikokku.

 Teatritegevus ja töökohad 
Aastatel 1981–1983 oli Jaak Allik ajakirja Teater. Muusika. Kino peatoimetaja.

Aastatel 1983–1988 ja 1991–1995 oli ta Viljandi Draamateatri Ugala kunstiline juht ja 2001–2003 Ugala teatri direktor. Aastatel 2000–2001 oli ta Eesti Teatriliidu esimees.

Aastatel 2007–2009 oli Jaak Allik SA Ugala Teater nõukogu esimees, 2015. aastal SA Vene Teater nõukogu esimees ja aastatel 2015–2019 SA Eesti Teatri Festival nõukogu esimees.

Nõukogude ajal kuulus ta paljude teatrite lavastuste esietenduseelseid kontrolletendusi läbi vaadanud ja hinnanud kunstinõukokku; teda hüüti teatriringkondades halliks kardinaliks. Margus Haav. 75. sünnipäeva tähistav Jaak Allik: olen küll olnud hall kardinal Sakala/Postimees, 08.10.2021. Ta on olnud nii kodu- kui ka välismaiste teatrifestivalide ja -konkursside žüriide esimees ja/või liige.

Jaak Allik kuulub ka 2009. aastal asutatud Kristi ja Siim Kallase fondi halduskogusse (fond annab välja lavastusprojektide toetusi ja stipendiume, et toetada Eesti ajaloo mõtestamist teatris).Kristi ja Siim Kallase fond Eesti Rahvuskultuuri Fondi kodulehel. Vaadatud 05.02.2025.

 Lavastused 
 1981 Fjodor Dostojevski / Rudolf Allabert, "Pandimaja" (Eesti NSV Riiklik Noorsooteater)
 1982 Aleksandr Remez, "Seda teed…" (Eesti NSV Riiklik Noorsooteater)
 1984 Hans H. Luik, "Tuled sa tagasi?" (Ugala)
 1984 David Lee Coburn, "Džinnimäng” (koos Juhan Viidinguga) (Ugala)
 1986 Mihhail Šatrov, "Nii me võidame" (koos Kalju Komissaroviga) (Eesti NSV Riiklik Noorsooteater)
 1987 Aleksandr Gribojedov, "Häda mõistuse pärast" (Ugala)
 1987 Mark Rozovski, "Punanurk" (Ugala)
 1988 Vello Lattik / Vladislav Koržets, "HEA ehk Hirmus Eesti Asi ehk Rahvarinne tegutseb" (koos Kalju Komissaroviga) (Ugala)
 1989 Aleksandr Stavitski, "Neli ülekuulamist" (Ugala)
 1991 Margarete Garpe, "Juliale" (Ugala)
 1993 Mayo Simon, "Peame elama, mutikesed ehk Ellujäämisjuhised vanale daamile" (Ugala)
 1994 Douglas Gower, "Issid" (Ugala)
 1999 Jaan Tätte, "Ristumine peateega" (Vene Draamateater)
 2002 Érik-Emmanuel Schmitt, "Enigma variatsioonid" (Samara Akadeemiline Draamateater)
 2005 Alistair Beaton, "Õnnetunne" (Ugala)
 2006 Jaan Kross, "Keisri hull" (koos Peeter Tammearuga) (Ugala)
 2008 Jasmina Reza, "Tapatöö jumal" (Kuressaare Linnateater)
 2010 Vassili Sigarev, "Valedetektor" (Vana Baskini Teater)
 2011 Tim Jansons, "Kartulimoos" (Kuressaare Linnateater)
 2011 Jasmina Reza, "Tapatöö jumal" (Ilmarine)
 2014 Eduard Vilde, "Pisuhänd" (Ilmarine)
 2019 August Kitzberg / Ardi Liives, "Püve Peetri riukad" (Eesti Näitejuhtide Teatritrupp Suislepa Rahvamajas)
 2020 Aleksandr Mardan, "Kassi-hiire mäng" (Elva LendTeater)
 2020 Tim Janson, "Erik ja Anna. Armastuse kunst" (Vene Teater)
 2024 Tim Janson, "Erik ja Anna" (Elva LendTeater)
 2024 Bengt Ahlfors, "Kõndida vee peal" (Kuressaare Teater)

 Raamatuid ja artikleid 
 2004 "Menu hind on valu" (artiklikogumik)
 2009 "Diplomaatiline avaldus" (arvustus raamatule Jaak Jõerüüt, "Poliitiline avaldus. Arvamusi ja kommentaare 1996–2008" Tallinn, Tuum 2008. 259 lk) – Keel ja Kirjandus 2009, 10, lk 794–797. 
 2016 "Kihnu Jõnnist Savisaareni" (artiklikogumik)

 Tõlkeid 
 Leonid Stolovitš. Esteetilise väärtuse olemus : millega tegelevad, mille üle vaidlevad filosoofid. Tõlkinud J. Allik. Eesti Raamat, 1976 
 Mihhail Šatrov. Nii me võidame! Näidendid. Vene keelest tõlkinud J. Allik jt. Eesti Raamat, 1987

Jaak Allik on kirjutanud ka publitsistikat ja teatrikriitikat ning dramatiseerinud kirjandusteoseid (Ajtmatovi "Ja sajandist on pikem päev") ja tõlkinud näidendeid (Mihhail Šatrov, Ljudmila Razumovskaja jt). Ta on juhendanud Eesti NSV Teatriühingu noorte kriitikute seminarkoolitust. Ta on olnud paljude teatrieluülevaadete autor või kaasautor, sealjuures osalenud Eesti Teatriliidu aastaraamatute/artiklikogumike "Teatrielu" koostamisel.Jaak Allik. Teatriaasta raamatukaante embuses Sirp, 08.10.2021. 

 Tunnustus 
 1987 – Eesti NSV teeneline kunstitegelane
 2002 – Valgetähe IV klassi teenetemärk
 2002 – Sirbi laureaat
 2003 – Viljandi linna teenetemärk
 2018 – Reet Neimari nimeline kriitikaauhind

 Isiklikku 
Jaak Alliku vanemad olid kommunistlikud poliitikud Hendrik Allik ja Olga Lauristin. Tema emapoolne poolõde on sotsioloog ja poliitik Marju Lauristin, poeg Mihkel Allik on olnud õiguskantsleri nõunik.Urmo Soonvald "Kümme Eesti mõjukamat perekonda" Õhtuleht, 4. november 2006. Tema onupoeg Vilen Künnapu on arhitekt.

15. juulil 2012 tabas politsei Alliku Jõhvi–Tartu maantee 16. kilomeetril lubatud piirkiiruse ületamiselt. Politsei määras talle 200 eurot trahvi ja võttis kaheks kuuks ära juhiloa."Riigikogu liige Jaak Allik jäi kihutamisega vahele" Postimees, 16.08.2012.

 Vaata ka 
 Voldemar Panso nimeline auhind

Viited

 Kirjandus 
 Olev Remsu "Punafraasid kui sõjakavalus ENSVs" (arvustus Jaak Alliku raamatule "Kihnu Jõnnist Savisaareni"). Teater. Muusika. Kino, nr 11 2017.

 Välislingid 

 Riigikogu
 Jaak Allik: Taastagem maagümnaasiumid. Eesti Päevaleht, 10. veebruar 2009
 Jüri Aarma. Jaak Allik: Lööme Jürka maha – saame õndsaks. Maaleht, 7. mai 2009
 Jaak Allik: kolmas võimalus. Postimees, 26. oktoober 2009 
 Jaak Allik: Sotside saatus - kas saapapuhastajaks või kingseppmeistriks? Ekspress.ee, 30. oktoober 2009
 Kaspar Viilup. Jaak Allik: ei ole veel kuulnud, et eesti näitlejad oleksid taksojuhtideks läinud ERR Kultuur, 28. oktoober 2016
 Allik: kui üks kultuuriasutus kärpides kinni pannakse, läheb laviin lahti ERR Uudised, 13. september 2024



Kategooria:Eesti kultuuriministrid
Kategooria:Eesti teatrikriitikud
Kategooria:Ugala lavastajad
Kategooria:Viljandi maakonna teatrijuhid
Kategooria:Viljandi linnavolikogu esimehed
Kategooria:Tartu Ülikooli filosoofiakateedri õppejõud
Kategooria:EKP Viljandi rajoonikomitee esimesed sekretärid
Kategooria:Rahvaliidu poliitikud
Kategooria:Eesti Koonderakonna poliitikud
Kategooria:Eestimaa Kommunistliku Partei liikmed
Kategooria:Eesti Vabariigi Ülemnõukogu liikmed
Kategooria:VIII Riigikogu liikmed
Kategooria:X Riigikogu liikmed
Kategooria:XII Riigikogu liikmed
Kategooria:Sotsiaaldemokraatliku Erakonna poliitikud
Kategooria:Tartu Ülikooli ajaloo-keeleteaduskonna vilistlased
Kategooria:Jakob Westholmi Gümnaasiumi vilistlased
Kategooria:Eesti NSV teenelised kunstitegelased
Kategooria:Valgetähe IV klassi teenetemärgi kavalerid
Kategooria:Sündinud 1946